मुंखʼनो गोनांदि,सुलुंआव मिथिहोनाय बादिब्ला,फैगौ  26  सेप्तेम्बराव राइजोनि गिबि मन्थ्रि तरुण गगैया लवार आसाम दावबाय फैनायनि हाबाफारि बादियै हेलिकप्टारजों ढलिगाँवाव बाख्लाय फैनानै थोंजोंयै बङाइगाँवनि रेलवे वर्कश्वपखौ नायगिदिंहैग्रोनानै हाबाफारिजों लोब्बा लाखिनानै बानजायनाय मोनसे राइजोआरि मेलाव बाहागो लाखांनायनि उनाव हान्था मेला बिफाननि मन्थ्रि मुस्री चन्दन ब्रह्मनि सांग्रांथियाव बङाइगाँव फाग्लास्ताननि रेल लाइननि सायाव लुफुंहानाय अभार ब्रीजखौबो गगैया राइजो राजानि हान्था मेलानि खाबु जानाय थाखाय फुंबिलिनि  10  रिंगायाव बेखेवनानै होगोन ।बरʼ बिजोंनि जेंनाखौ हानायमानि आं सुस्रांनो नाजागोन : एस चि माथुरइ एन एनककराझार,सेप्तेम्बर  26  - आसामनि राइजो बेंगिरि एस चि माथुरा दिनै गिबि खेबनि थाखाय बडʼलेण्डनि राजथावनि ककराझाराव दावबाय फैनायनि समाव बडʼलेण्डनि जौगाखांनायनि सायाव गासा गोजोननाय फोरमायनायजों लोगोसे बरʼ बिजोंनि जेंनाफोरखौ सुस्रांनानै होनायनि दाबि दैखांनानै राइजोनाङै दिनै बरʼ थुनलाइ फरायसा आफादा दैखांनाय दाबि फोरखौ जेसे हागौ एसे हानायमानि सुस्रांनानै होनायनि राहा लानाय जागोन होननानै फोरमायथियो ।